কুতুবদিয়া উপজেলা চেয়ারম্যান এটিএম নুরুল বশর চৌধুরী জানান, পূর্ণিমার জোয়ারে সাগরের পানি স্বাভাবিকের চেয়ে ৪ থেকে ৫ ফুট বৃদ্ধি পেয়েছে। গত দুদিনে দ্বীপের বেড়িবাঁধের ১৫টি পয়েন্ট দিয়ে জোয়ারের পানি প্রবেশ করে অন্তত ২০টি গ্রাম প্লাবিত হয়েছে। সাগরের পানিতে তলিয়ে গেছে ৫ শতাধিক বসতবাড়ি। ক্ষতিগ্রস্ত এসব মানুষ বেড়িবাঁধের উপরে এসে আশ্রয় নিয়েছে।  উপজেলা চেয়ারম্যান জানান ধুরুং ইউনিয়নের কাইছার বাপের পাড়া, আলী আকবর ডেইলের  জেলেপাড়া, লেমসীখালী সতরুদ্দিন পাড়া, বড়ঘোপের আমজাখালী ও মুরালিয়া এলাকায় পানি ঢুকে ফসলি জমি ও ঘরবাড়ি প্লাবিত হয়েছে।